

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**Primar**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

**privind stabilirea cuantumului taxelor speciale pe anul 2024 percepute prin**

**Serviciul Public Comunitar** Local **de Evidenţă a Persoanelor Târgu Mureş**

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

* Referatul de aprobare nr. 185555 din 13.09.2023 inițiat de Primar prin Serviciul Public Comunitar Local de Evidenţă a Persoanelor Târgu-Mureş, privind stabilirea cuantumului taxelor speciale pe anul 2024 percepute prin Serviciul Public Comunitar Local de Evidență a Persoanelor Târgu Mureş,
* Raportul de specialitate al Direcției Juridice, Contencios Administrativ și Administrație Publică Locală,
* Raportul de specialitate al Direcției Fiscale Locale,
* Raportul Comisiilor de specialitate din cadrul Consiliului local municipal Târgu Mureș,

Ţinând cont de prevederile art. 484 din Legea nr. 227/2015 privind Codul Fiscal, cu modificările şi completările ulterioare, art. 30 din Legea nr. 273/2006 privind finanţele publice locale, cu modificările şi completările ulterioare,

Având în vedere dispoziţiile Hotărârii Guvernului nr. 387/2005 privind aprobarea bazei de calcul pentru stabilirea taxelor privind furnizarea datelor din Registrul permanent de evidenţă a populaţiei,

În conformitate cu prevederile art. 20 şi 21 din O.G. nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor cu modificările şi completările ulterioare,

Văzând dispoziţiile Regulamentului European 2016/679 privind protecţia persoanelor în ceea ce priviște prelucrarea datelor cu caracter personal şi libera circulaţie a acestor date, cu modificările şi completările ulterioare şi prevederile art.11 din O.U.G. nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată,

În baza art. 7, alin. (1 și 2) din Legea nr. 52/2003 privind transparența decizională în administrația publică, republicată,

În temeiul dispoziţiilor art. 129, alin. (1) și alin. (4) lit. ”c”, art. 139, alin. (3) lit.”c”, art.196 alin. (1) lit. ”a” și art. 243 alin. (1) lit. „a” din Ordonanța de Urgență nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art.1**. Se aprobă cuantumul unor taxe speciale pe anul 2024 percepute prin Serviciul Public Comunitar Local de Evidenţă a Persoanelor Târgu Mureș, conform anexei nr.1 care face parte integrantă din prezenta hotărâre.

**Art.2**. Sumele rezultate din încasarea taxelor speciale se fac venit la bugetul local.

**Art.3**. Prezenta hotărâre intră în vigoare la 1 ianuarie 2024.

**Art.4.** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Serviciul Public Comunitar Local de Evidenţă a Persoanelor Tîrgu-Mureş

**Art.5**. În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 6.** Prezenta hotărâre se comunică:

* Serviciului Public Comunitar Local de Evidență a Persoanelor.

**Viză de legalitate**


**Secretar General al Municipiului Târgu Mureș**

**BORDI KINGA**

Anexa la H.C.L. nr. ………… din ………………2023

Taxe speciale la Serviciul Public Comunitar Local de Evidenţă a Persoanelor

1. Taxă pentru desfacerea căsătoriei în faţa ofiţerului de stare civilă 750 lei;
2. Taxa specială privind furnizarea la nivel teritorial a datelor cu caracter personal din Registrul naţional de evidenţă a persoanelor, în cuantum de 5 lei/verificare persoană în sistem informatic.

**MUNICIPIUL TÂRGU MUREŞ**

**SERVICIUL PUBLIC COMUNITAR LOCAL**

**DE EVIDENŢĂ A PERSOANELOR TÂRGU MUREŞ**

**SERVICIUL STARE CIVILĂ**

România, judeţul Mureş, 540026 Târgu Mureş, Piaţa Victoriei, nr.3

Telefon/fax: +40-0265268330, email: [stare\_civila@tirgumures.ro](mailto:stare_civila@tirgumures.ro), www.tirgumures.ro

Nr. 185555/13.09.2023 **APROBAT:**

**PRIMAR**

**SOÓS ZOLTÁN**

**REFERAT DE APROBARE**

**la proiectul de hotărâre privind stabilirea cuantumului taxelor speciale pe anul 2024**

**percepute prin Serviciul Public Comunitar Local de Evidență a Persoanelor Târgu Mureş**

În conformitate cu O.G. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările şi completările ulterioare, printre atribuţiile principale ale Serviciului Public Comunitar Local de Evidenţă a Persoanelor Tîrgu Mureş se situează şi obligaţia de a oficia căsători și de a utiliza şi valorifica Registrul naţional de evidenţă a persoanelor.

Aceaste atribuţii se reflectă în relaţiile cu cetățenii, cu celelalte instituţii publice sau persoane juridice de drept public sau privat şi presupune desfăşurarea unor activităţi specifice de furnizare de date cu caracter personal, activităţi care implică un grad mare de responsabilitate, resurse materiale, umane.

Bugetul instituţiei trebuie să acopere cheltuielile de exploatare, respectiv costurile cu materialele consumabile, energia electrică, echipamentele informatice utilizate, utilizarea reţelei telefonice, service-ul tehnicii de calcul, celelalte cheltuieli necesare exploatării sistemelor informatice, precum şi cheltuielile de personal.

Potrivit dispoziţiilor art. 484 din Legea nr. 227/2015 privind Codul Fiscal şi ale art. 30 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale pot adopta taxe speciale.

Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate cu înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii, conform prevederilor art. 30, alin. 2 din Legea nr. 273/2006 a finanţelor publice locale, cu modificările şi completările ulterioare.

Conform art. 30, alin. 6 din actul normativ menţionat mai sus, taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective.

Art. 21 din O.G. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor cu modificările şi completările ulterioare, prevede că veniturile proprii ale serviciilor publice comunitare provin din sumele încasate din activităţile de eliberare a documentelor, prin valorificarea formularelor utilizate în procesul de eliberare a acestora şi prin furnizarea, în condiţiile legii, a datelor referitoare la persoană, precum şi din donaţii şi sponsorizări. Furnizarea datelor cu caracter personal la cererea persoanelor fizice şi juridice, se face în condiţiile stabilite de lege, potrivit dispoziţiilor art. 11 alin.1 din Ordonanţa de Urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare.

Prin H.G. nr. 387/2005 privind aprobarea bazei de calcul pentru stabilirea taxelor privind furnizarea datelor din Registrul naţional de evidenţă a persoanelor, legiuitorul a stabilit că, la nivel teritorial, stabilirea şi ajustarea taxelor privind furnizarea datelor cu caracter personal se face de regulă anual la propunerea consiliilor județene, cu avizul Ministerului Finanţelor Publice.

Astfel, utilizând procedura de calcul stabilită prin H.G. nr. 387/2005, cuantumul taxei speciale rezultate pentru furnizarea la nivel teritorial a datelor din Registrul naţional de evidenţă a persoanelor a fost ajustată la 5 lei/verificare/ persoană în sistem informatic, potrivit avizului Ministerului Finanțelor Publice, Direcția Generală Ajutor de Stat nr. 581067/17.05.2017.

Prevederile art. 375 - 378 din Codul Civil și art. 164 - 183 din H.G. nr. 64/2011 pentru aprobarea metodologiei cu privire la aplicarea unitară a dispozițiilor în materie de stare civilă, cu modificările și completările ulterioare, reglementează activitatea de constatare a desfacerii căsătoriei prin acordul soților de către ofițerul de stare civilă. Ofițerul de satre civilă constată desfacerea căsătoriei, prin divorț pe cale administrativă, dacă soții sunt de accord cu divorțul și nu au copii minori născuți din căsătorie sau adoptați,nu sunt puși sub interdicție, nu am mai solicitat altor autorități desfacerea căsătoriei.

Pentru îndeplinirea procedurii de divorț pe cale administrativă, se percepe o taxă în cuantum de 500 lei și poate fi majorată prin hotărâre a consiliului local, fără ca majorarea să poată depăși 50% din această taxă, conform prevederilor art. 486, alin 4 din Legea nr. 227/2015 privind Codul Fiscal

Faţă de cele de mai sus, se supune spre dezbatere şi aprobare proiectul de hotărâre privind aprobarea stabilirii cuantumului taxelor speciale pe anul 2024 percepute prin Serviciul Public Comunitar Local de Evidență a Persoanelor,

1. Taxă pentru desfacerea căsătoriei în faţa ofiţerului de stare civilă: 750 lei;
2. Taxa specială privind furnizarea la nivel teritorial a datelor cu caracter personal din Registrul naţional de evidenţă a persoanelor, în cuantum de 5 lei/verificare persoană în sistem informatic.

**DIRECTOR EXECUTIV,**

**CLAUDIA TRIF**